Likumprojekts

##### **Grozījumi Lauksaimniecības un lauku attīstības likumā**

Izdarīt Lauksaimniecības un lauku attīstības likumā (Latvijas Republikas Saeimas un Ministru Kabineta Ziņotājs, 2004, 10. nr.; 2006, 9. nr.; 2007, 3., 23. nr.; 2008, 8. nr.; 2009, 12., 14. nr.; Latvijas Vēstnesis, 2010, 25. nr.; 2011, 59., 169. nr.; 2012, 100. nr.; 2014, 214., 228. nr.) šādus grozījumus:

1. Aizstāt 5. panta astotajā daļā vārdu “zivsaimniecības” ar vārdiem “Jūrlietu un zivsaimniecības”.

2. Papildināt 5. pantu ar piecpadsmito un sešpadmito daļu šādā redakcijā:

“(15) Valsts vai Eiropas Savienības atbalsta pretendents atbalsta iesniegumu un dokumentus, kas apliecina iesniegumā minētos apstākļus, iesniedz Lauku atbalsta dienesta elektroniskajā pieteikšanās sistēmā, ja vien attiecīgā atbalsta piešķiršanas kārtību reglamentējošajos normatīvajos aktos nav paredzēts, ka neliela pretendentu skaita dēļ atbalsta iesniegumu iesniedz arī papīra formā.

(16) Lauku atbalsta dienests izdoto administratīvo aktu (arī nelabvēlīgu administratīvo aktu) un citu ar valsts vai Eiropas Savienības atbalsta piešķiršanu saistītu informāciju paziņo adresātam, izmantojot Lauku atbalsta dienesta elektroniskās pieteikšanās sistēmu, vienlaikus par to nosūtot informāciju uz atbalsta pretendenta elektroniskās pieteikšanās sistēmā norādīto elektroniskā pasta adresi.”

3. Izslēgt 7. pantu.

4. Aizstāt 8.1 panta pirmajā daļā vārdus un skaitļus “Komisijas 1985. gada 22. jūlija regulā (EEK) Nr. [2220/85](http://eur-lex.europa.eu/eli/reg/1985/2220?locale=LV), ar ko nosaka kopējus sīki izstrādātus noteikumus garantijas ķīlu sistēmas piemērošanai lauksaimniecības produktiem” ar vārdiem un skaitļiem “Komisijas 2014. gada 11. marta deleģētā regula (ES) Nr. 907/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un euro izmantošanu”.

5. Izteikt 9. pantu šādā redakcijā:

“9. pants. **Ražotāju organizācijas, ražotāju organizāciju apvienības un starpnozaru organizācijas**

(1) Atbilstoši Eiropas Savienības tieši piemērojamiem normatīvajiem aktiem par lauksaimniecības produktu tirgu kopīgu organizāciju izveidotu ražotāju organizāciju, ražotāju organizāciju apvienību un starpnozaru organizāciju atzīšanas kritērijus, atzīšanas un tās atsaukšanas kārtību, kā arī darbības nosacījumus un kontroles kārtību nosaka Ministru kabinets.

(2) Ražotāju organizācijas, ražotāju organizāciju apvienības un starpnozaru organizācijas atzīst Lauku atbalsta dienests.

(3) Lēmumu par ražotāju organizācijas, ražotāju organizāciju apvienības un starpnozaru organizācijas atzīšanas piešķiršanu vai atteikumu to piešķirt, izņemot zivsaimniecības jomā, Lauku atbalsta dienests pieņem Eiropas Savienības tieši piemērojamos normatīvajos aktos par lauksaimniecības produktu tirgu kopīgu organizāciju noteiktajā termiņā.”

6. Aizstāt 13. panta septītajā daļā vārdus un skaitļus “Padomes 2005. gada 20. septembra regulā (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA)” ar vārdiem un skaitļiem “Eiropas Parlamenta un Padomes 2013. gada 17. decembra Regulā (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005”.

7. Papildināt pārejas noteikumus ar 26., 27. un 28. punktu šādā redakcijā:

“26. Grozījums par šā likuma 9. panta izteikšanu jaunā redakcijā stājas spēkā 2018. gada 1. janvārī.

27. Ministru kabinets šā likuma 9. panta pirmajā daļā minētos noteikumus izdod ne vēlāk kā līdz 2018. gada 1. septembrim.

28. Līdz šā likuma 9. panta pirmajā daļā minēto Ministru kabineta noteikumu spēkā stāšanās dienai, bet ne ilgāk kā līdz 2018. gada 1. septembrim ir piemērojami šādi Ministru kabineta noteikumi, ciktāl tie nav pretrunā ar šo likumu:

1. Ministru kabineta 2016. gada 14. jūnija noteikumi Nr. 361 ”Noteikumi par augļu un dārzeņu ražotāju organizācijām”;
2. Ministru kabineta 2014. gada 9. decembra noteikumi Nr. 753 “Zvejas un akvakultūras produktu ražotāju grupu atzīšanas kritēriji, kā arī ražotāju grupu darbības nosacījumi un tās kontroles kārtība”;
3. Ministru kabineta 2013. gada 5. februāra noteikumi Nr. 80 “Piena un piena produktu ražotāju organizāciju atzīšanas un to darbības uzraudzības kārtība”;
4. Ministru kabineta 2008. gada 4. novembra noteikumi Nr. 78 “Noteikumi par augļu un dārzeņu ražotāju grupu atzīšanu, to darbības nosacījumiem un kontroli, kā arī kārtību, kādā piešķir, administrē un uzrauga valsts un Eiropas Savienības atbalstu augļu un dārzeņu ražotāju grupām”.”

Zemkopības ministrs Jānis Dūklavs

19.12.2016. 10:04

619

Orlovskis

67027370, Andris.Orlovskis@zm.gov.lv